Gebed vir bevryding van demone.
Here Jesus Christus, ek glo dat U die Seun van God is, en dat U ook die enigste weg na God is. Ek besef dat U aan die kruis gesterf het vir die sondes van die ganse mensdom, myne ingesluit. Ek glo dat U op die derde dag weer opgestaan het uit die dode, en dat U die volle prys betaal het vir al my sonde sodat ek daardeur vergewe kan word, en die ewige lewe mag beërwe. Here, ek verklaar vandag my totale afhanklikheid van U. Ek lê af alle trots en eiewysheid en ek beroep my op U genade. Ek bely vandag elke sonde in my lewe voor U, enigeiets wat ek ooit gedoen het wat Satan verheerlik het, of U oneer aangedoen het. Ek bely spesifiek......................(wees so deeglik moontlik). Ek maak `n keuse vandag om my rug op hierdie sondes te draai, ek bekeer my daarvan, en ek draai na U toe as my verlosser vir U genade en volle vergifnis. Ek maak ook nou `n wilsbesluit om almal te vergewe wat my oot seergemaak, verneder of teleurgestel het. Ek vergewe hulle uit my hart uit en ek lê van hierdie oomblik af alle haat, bitterheid, onvergewinsgesindheid en wrokke neer. Ek vergewe die volgende mense spesifiek....................(bring die name voor God). Ek breek nou in die Naam van Jesus Christus alle bande en kontak wat ek nog het met die okkulte insluitende heksery, toordery, en spiritisme. Ek verbreek ook alle bande, kontak of invloed van valse godsienste oor my lewe insluitende..............(bring name voor God). Ek verbind myself ook daartoe om ontslae te raak van enige voorwerpe in my huis wat my nog kan bind aan enige van hierdie dinge.
Here Jesus, ek dank U ook dat U op die kruis vir my `n vloek geword het sodat ek daardeur mag vrykom van alle vloeke wat tans oor my lewe hang, en dat ek ook in ruil vir daardie vloeke God se seën oor my lewe mag ontvang. Op grond daarvan vra ek U om my vandag te verlos van enige vloek oor my lewe, en my volkome daarvan te bevry.
Here Jesus ek dank U vir die Goddelike gesag wat U my vandag gee om oor slange en skerpioene te trap. U het Satan en alle demone reeds oorwin sodat ek in daardie oorwinning oor hulle mag triomveer. Ek onderwerp my nou ten volle aan U heerskappy, en in U naam weerstaan ek elke demoon en vervloeking in my lewe.
Ek neem nou gesag oor elke demoon in my lewe in Jesus se naam. (Indien jy van hulle name ken soos bv. Vrees of verwerping ens, spreek hulle aan by name). Ek beveel julle om my onmiddelik te verlaat. In die Naam van Jesus dryf ek julle nou uit my uit!